PolyAgent/wiki_georgian_en_parallel_20231101 huggingface dataset:
ალაგონია (პარაიბა)

ალაგონია (პარაიბა)
ალაგონია — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 317 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ გუარაბირის შემადგენლობაში.
2010 წლის მონაცემებით, მოსახლეობა 13 576 ადამიანს შეადგენდა, მოსახლეობის სიმჭიდროვე 139.99 კმ²-ზე. ფართობი 96 980 კმ²-ია.
იხილეთ აგრეთვე
პარაიბა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პარაიბის შტატის მუნიციპალიტეტები
ორთაღი

ორთაღი (ამხანაგობა, ასოციაცია) — XII-XIII საუკუნეების საქართველოში საკრედიტო-სავაჭრო ასოციაცია, რომელიც სესხად გასცემდა ფულსა და საქონელს (გირაოდ იტოვებდა სესხის ამღების უძრავ ქონებას და იღებდა სარგებელს).
XII-XIII საუკუნეების საქართველო მსოფლიო კომერციულ ცხოვრებაში იყო ჩართული. თბილისში ორთაღის სახით მოქმედებდა მსხვილი საკრედიტო-სავაჭრო ასოცოაცია, რომლის შესახებ ცნობა დაცულია კახა თორელის მიერ 1259 რკონის ეკლესიისადმი გაცემულ სიგელში: „... წავედი, ორტაღთაგან ლარი და თეთრი ავიღი. ვარებადი და ვყიდდი თუალსა მარგალიტსა და ზარქაშსა“. ვაჭრობა კი მოგებას იძლეოდა „... ორტაღთა მათი (ნასესხები — პაატა გუგუშვილი) ხელთავე მივსცი. ... ხოვლისა ფასი მითა მოვიგე და ვიყიდე ხოვლე“. ამგვარად, იმდროინდელ საქართველოში შუასაუკუნეობრივ, ე.ი. ემბრიონულ ფორმებში განვითარებული იყო როგორც იპოთეკური, ისე კომერციული კრედიტი, რომელიც მევახშური კრედიტის ფორმით არსებობდა.
ლიტერატურა
საქართველოს ისტორია
საქართველოს ეკონომიკა
ორას ბენედიქტ დე სოსიური

ორას ბენედიქტ დე სოსიური (დ. 17 თებერვალი, 1740 — გ. 22 იანვარი, 1799) — შვეიცარიელი გეოლოგი, ბოტანიკოსი და ალპინისტი. არისტოკრატი. გლაციოლოგიის ფუძემდებელი. ხშირად მიიჩნევა როგორც ალპინიზმის ფუძემდებელი. 1762-1786 წლებში ჟენევაში იყო ნატურფილოსოფიის პროფესორი. იგი პირველი ადამიანია, რომელმაც წარმატებით ააგო მზის ღუმელი.
დაიბადა ქალაქ ჟენევის სიახლოვეს. ადრეულ ასაკში ინტერესი გამოიჩინა ბოტანიკის მიმართ; ამ მიზნით მან ალპებში იმოგზაურა, ხოლო 1773 წლიდან დაიწყო ალპების გეოლოგიისა და ფიზიკის შესწავლა. გაარკვია ალპის მთების რელიეფის საკითხები და პირველმა გამოიკვლია მისი გეოლოგიური აგებულება.
საფუძველი ჩაუყარა აღწერით გეოლოგიას, სახელდობრ: დეტალურად დაახასიათა ალპებში გავრცელებული ქანები და მათი განლაგების პირობები. ალპების მაგალითზე ო. ბ. სოსიურმა დაამტკიცა პეტრე პალასის მიერ გამოვლინებული კანონზომიერება მთიანი ქვეყნის ბირთვში ფენების ციცაბო განლაგებაზე. ტერმინი „გეოლოგია“ სამეცნიერო ნომენკლატურაში დაამკვიდრა ო. ბ. სოსიურმა თავის შრომაში „მოგზაურობა ალპებში“ (1779-1796), სადაც მოცემულია ალპებში ჩატარებული 30-წლიანი გეოლოგიური გამოკვლევა.
1783 წელს ო. ბ. სოსიურმა ააგო პირველი ჰიგრომეტრი — ჰაერის აბსოლუტური ან ფარდობითი ტენიანობის განმსაზღვრელი ხელსაწყო. სხვადასხვა დროს ასვლები განახორციელა მწვერვალებზე. აგრეთვე პირველმა ჩაატარა ლაბორატორიულ პირობებში ექსპერიმენტები გრანიტზე. მუშაობდა მეტეოროლოგიის, გლაციოლოგიისა და ბოტანიკის საკითხებზე. ო. ბ. სოსიურის სახელობისაა წვრილმარცვლოვანი მინერალის აგრეგატი — სოსიურიტი.
თხზულება
Voyages dans les Alpes, t. 1‒4, Gen. ‒ Neuchâtel, 1779‒96.
რესურსები ინტერნეტში
ორას ბენედიქტ დე სოსიური – ენციკლოპედია ბრიტანიკა
ორას ბენედიქტ დე სოსიური – დიდი საბჭოთა ენციკლოპედია
ორას ბენედიქტ დე სოსიური – ბიოგრაფია
ორას ბენედიქტ დე სოსიური – ბიოგრაფია
ორას ბენედიქტ დე სოსიური – ბიოგრაფია
ლიტერატურა
Белорусов В. В., О. Б. Соссюр ‒ первый исследователь строения Альп, «Природа», 1949, № 1.
სქოლიო
შვეიცარიელი გეოლოგები
შვეიცარიელი ბოტანიკოსები
შვეიცარიელი მეტეოროლოგები
შვეიცარიელი ფიზიკოსები
შვეიცარიელი მთამსვლელები
ტობარა

ტობარა — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ალბასეტეს პროვინციის კამპოს-დე-ელიინის კომარკის შემადგენლობაში. ფართობი — 324,96 კმ². მოსახლეობა — 7709 კაცი (2020 წ.).
იხილეთ აგრეთვე
ალბასეტეს მუნიციპალიტეტები
რესურსები ინტერნეტში
ტობარის მუნიციპალიტეტის ოფიციალური საიტი
სქოლიო
ალბასეტეს მუნიციპალიტეტები
მსოფლიო ჩემპიონატი სნუკერში 1997

მსოფლიო ჩემპიონატი სნუკერში 1997 (აგრეთვე ცნობილია, როგორც 1997 Embassy World Snooker Championship — სპონსორის სახელწოდების მიხედვით) — მთავარი ტურნირი სნუკერის სამყაროში. ჩატარების ადგილი — შეფილდი, კრუსიბლის თეატრი (ინგლისი). ტურნირის გამარჯვებული გახდა კენ დოერტი, რომელმაც ფინალში დაამარცხა სტივენ ჰენდრი ანგარიშით 18:12.
უმაღლესი ბრეიკი
147 — რონი ო’სალივანი. სულ 1997 წლის მსოფლიო ჩემპიონატზე გაკეთდა 39 სენჩერი-ბრეიკი.
ფინალი
კენ დოერტი 18:12 სტივენ ჰენდრი
რესურსები ინტერნეტში
Global Snooker
Snooker.org
მსოფლიო ჩემპიონატი სნუკერში
1997 წელი სნუკერში
რენე გილი

რენე გილი (ნამდვილი სახელი და გვარია რენე გილბერტი; დ. 27 სექტემბერი 1862 — გ. 15 სექტემბერი, 1925) — ფრანგი პოეტი, სამეცნიერო პოეზიის თეორეტიკოსი. თავისი იდეების ფორმულირება მოახდინა სამეცნიერო თხზულებაში „ტრაქტატი სიტყვის შესახებ“ („Traité du verbe“), რომელიც პირველად გამოსცა ოცდაოთხი წლის ასაკში, 1886 წელს.
მისი პირველი წიგნი იყო „სულისა და სისხლის ლეგენდა“ (1885 წ.), რომლის ვრცელი წინასიტყვაობაც მიიჩნეოდა სამეცნიერო პოეზიის მანიფესტად. ამით მის მეცნიერულ კვლევასა ჩაეყარა საფუძლველი ლექსმცოდნეობაში. თუმცა კი ამ ადრეული ექსპერიმენტით ის არ დაკმაყოფილებულა; არაერთხელ დაუბრუნდა ამ საკითხს და მხოლოდ 1887 წელს მისცა თავის თეორიას დასრულებული სახე.
რენე გილი იყენებდა ემილ ზოლას მაგალითს, რომელმაც სცადა გაეერთიანებინა ლიტერატურა თანამედროვე მეცნიერების მიღწევებთან და გაემართლებინა თავისი „ექსპერიმენტული რომანი“ კლოდ ბერნარის სამეცნიერო გამოკვლევების საფუძველზე.
რენე გილი სარგებლობდა თავისი დროის სამეცნიერო მიღწევებით ვერსიფიკაციული პრობლემების გადასაჭრელად. მას შემდეგ, რაც არსებობდა მხატვარი იმპრესიონისტების თეორიულად ჩამოყალიბებული გამოცდილება წერილობითი სახით და, ამას გარდა, ჰელმჰოლცსაც დაწერილი ჰქონდა შრომები ოპტიკაზე, გილმა გადაწყვიტა გამოეყენებინა მისი იდეები „ბგერით შეგრძნებებზე“ თავის თეორიაში „სიტყვათა ინსტრუმენტაციისთვის“ (Instrumentation Verbale).
მიუხედავად იმისა, რომ გილის ფილოსოფიური მსჯელობა ლოგიკურად არასრულყოფილი იყო, მაინც დადებითი გავლენა მოახდინა ახალ პოეტიკაზე. ამან კიდეფ უფრო მეტად გაამწვავა პრობლემა სიტყვიერი მასალისა და პოეტური გამოხატულების ურთიერთმიმართების შესახებ (ლექსში ფონეტიკის სიმბოლურობის კრიტიკა და ბოლოს ამ ჰიპოთეზის ფიასკო).
ამ ერთიანობის რეალიზებას გილი ცდილობდა სისტემატური თანმიმდევრობით თავისი წიგნების ციკლში, რომელთაგანაც „ტრაქტატი სიტყვის შესახებ“ ითვლებოდა მხოლოდ შესავლად. თუმცა კი უნდა ითქვას ისიც, რომ არც ეპოქის დეკადენტური განწყობა და არც გილის ტალანტი არ აკმაყოფილებდა ამ მოთხოვნებს.
გილი სისტემატურად თანამშრომლობდა ფრანგულ ჟურნალებთან: „საფრანგეთის მერკური“ („Mercure de France“) და „წერილები ლიტერატურაზე“ („Ecrits pour l’art“).
სქოლიო
ფრანგი პოეტები
საგბაიანი

საგბაიანი (ოფიციალურად საგბაიანის მუნიციპალიტეტი; ) ― მეოთხე კლასის მუნიციპალიტეტი ბოჰოლის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 24 335 ადამიანს შეადგენს. მოიცავს 24 ბარანგაის.
კლიმატი
რესურსები ინტერნეტში
Sagbayan
Municipality of Sagbayan
Sagbayan Peak Viewdeck - overlooking Chocolate hills
სქოლიო
ბოჰოლის პროვინციის მუნიციპალიტეტები
ფილიპე VI

ფილიპე VI
მისი სამეფო უმაღლესობა დონ ფილიპე ხუან პაბლო ალფონსო დე ტოდოს ლოს სანტოს დე ბურბონ ი გრესია (დ. 30 იანვარი 1968, მადრიდი) — ესპანეთის მეფე, ხუან კარლოს I-ისა და სოფიას მესამე შვილი. ჟირონის, ვიანისა და ასტურიის პრინცი. სერვერის გრაფი, ბალგერის სენიორი.
2014 წლის 2 ივნისს ესპანეთის პრემიერ-მინისტრმა მარიანო რახოიმ პირდაპირ ეთერში განაცხადა, რომ ესპანეთის მეფე ხუან კარლოსი გადადგა და ტახტი თავის ვაჟიშვილს, ფილიპეს დაუთმო ასევე აღნიშნა, რომ „ესპანეთის კონსტიტუციის შესაბამისად უნდა მიიღონ სპეციალური კანონი, რომელიც ფილიპეს ტახტზე ასვლას დააკანონებს“, „ესპანეთის პარლამენტის მალე დაამტკიცებს კანონს რომელიც პრინც ფილიპეს ესპანეთის მეფედ გამოაცხადებს“.
2014 წლის 19 ივნისს ესპანეთის მეფედ ოფიციალურად აკურთხეს და უწოდეს ფილიპე VI.
რესურსები ინტერნეტში
The Spanish Monarchy
Prince of Asturias Foundation
The Ancestry of Letizia Ortiz Rocasolano (b. 1972)
Prince of Asturias Family Tree
The title of Prince of Asturias (in Spanish)
სქოლიო
ესპანეთის მეფეები
დაბადებული 1968
დაბადებული 30 იანვარი
ბურბონები
ასტურიის პრინცები
ეტრუსკული ხელოვნება

ეტრუსკული ხელოვნება მოიცავს ძვ. წ. IX–II საუკუნეებს.
ჩვენამდე მოღწეული ეტრუსკული არტეფაქტები ძირითადად სამარხებშია აღმოჩენილი. ეტრუსკული ხელოვნების ხასიათი მნიშვნელოვანწილად განსაზღვრა რელიგიამ, რომელშიც დიდი ადგილი ეჭირა მიცვალებულის კულტს და წარმოდგენებს იმქვეყნიურ სამყაროზე. ეტრუსკული მიწისქვეშა თუ მიწის ზედა სამარხები მდიდარია კედლის მხატვრობის, ქანდაკებისა და დეკორატიულ-გამოყენებითი ხელოვნების ნიმუშებით. განსაკუთრებით აღსანიშნავია მიცვალებულთა გამოსახულებები – ტერაკოტას და ბრინჯაოს ფიგურები და ბიუსტები, რომელიც სარკოფაგებს ამკობს. ამ ტრადიციის საფუძველზე განვითარდა სკულპტურული პორტრეტი, რომელიც ეტრუსკულ ხელოვნებაში პირობითი, სქემატური სახეებით იყო წარმოდგენილი.
პორტრეტის თემისადმი ინტერესი ძველმა რომმა მემკვიდრეობით ეტრუსკებისგან მიიღო.
რესურსები ინტერნეტში
ეტრუსკული ხელოვნება , ლორელ ტეილორი, საიტი Smarthistory
ეტრუსკული მეთუნეობა საიტზე Internet Archaeology
ხელოვნება შექმნის პერიოდის მიხედვით
ეტრუსკები
Rocka Rolla

Rocka Rolla — ბრიტანული მძიმე მეტალ ჯგუფ Judas Priest-ის სადებიუტო სტუდიური ალბომი. გამოვიდა 1974 წლის 6 სექტემბერს. იგი გამოსცა ლეიბლმა Gull.
სიმღერების სია
სქოლიო
Judas Priest-ის ალბომები
1974 წლის სადებიუტო ალბომები
ალბომები როჯერ ბეინის პროდიუსერობით
შრომა

შრომა
საკუთარი სახელი შრომა შეიძლება აღნიშნავდეს:
შრომა — სოფელი ლაგოდეხის მუნიციპალიტეტში
შრომა — სოფელი ოზურგეთის მუნიციპალიტეტში
შრომა — სოფელი სოხუმის მუნიციპალიტეტში
შრომა — ქართული ყოველკვირეული გაზეთი
იხილეთ აგრეთვე
შრომა — სამუშაო ძალთა მოხმარების პროცესი
შრომის თემი (მრავალმნიშვნელოვანი)
ჰიონოსფერო

ჰიონოსფერო (ბერძნ. chion — თოვლი და sphaira — სფერო) — ტროპოსფეროს ნაწილი, რომლის ფარგლებში რელიეფის ხელსაყრელი პირობების შემთხვევაში შესაძლებელია წარმოიქმნას და იარსებოს მრავალწლოვანმა თოვლნარებმა და მყინვარებმა.
ჰიონოსფერო სითბოსა და სინოტივის ისეთი შეთანაწყობა არის, რომლის დროსაც ჰორიზონტალურად და უფრო ზედაპირზე მთელი წლის განმავლობაში მოსული მყარი ატმოსფერული ნალექები ჭარბობს მის გასავალს. ჰიონოსფეროს ზედა საზღვარი ჩვეულებრივ, ყველაზე მაღალი მწვერვალების ზემოთ მდებარეობს და შეესაბამება მყარი ატმოსფერული ნალექების ნულოვან ბალანსს (რომელთა წლიური ჯამი ჩვეულებრივ, მთებში მატულობს გარკვეულ სიმაღლემდე, ხოლო შემდეგ კვლავ იკლებს).
ჰიონოსფეროს ქვედა საზღვარი ხმელეთთან შეხებისას წარმოქმნის თოვლის ხაზს. სინოტივის წყაროდან იგი მატულობს დაცილების შესაბამისად, ხოლო ზეგნების შიდა ნაწილებთან შედარებით უფრო მაღლა მდებარეობს, ვიდრე მთების ქარპირა კალთებზე. ჰიონოსფერო დედამიწის გარსს აკრავს 10 კმ სიმაღლის გარსით, სამხრეთი ნახევარსფეროს მაღალ განედებში თოვლის ხაზი ჩამოდის ზღვის დონემდე, ხოლო ეკვატორულ სარტყელში იწევა 4–5 კმ-ით.
მთებში დიდი მყინვარული ენები ჰიონოსფეროს ქვემოთ ჩამოდიან, ხოლო ცალკეული პატარა მყინვარები თოვლის მაღალი კონცენტრაციის პირობებში ზოგჯერ მთლიანად ჰიონოსფეროს ქვემოთ ვრცელდებიან.
დედამიწის ატმოსფეროს ფენას, რომელშიც წყლის მყარ ფაზაში არსებობის ხელსაყრელი პირობებია გაბატონებული რუსმა ბუნებისმეტყველმა მიხეილ ლომონოსოვმა — „ატმოსფეროს თოვლჭარბი ფენა“ უწოდა.
ცნება ჰიონოსფერო მეცნიერებაში პირველად შემოიტანა და ჩამოაყალიბა რუსმა გეოგრაფმა სტანისლავ კალესნიკმა. ჰიონოსფეროს შესწავლის საქმეში დიდი წვლილი შეიტანა რუსმა გეოგრაფმა მიხეილ ტრონოვმა.
იხილეთ აგრეთვე
კრიოსფერო
სქოლიო
ატმოსფერო
გლაციოლოგია
ფიზიკური გეოგრაფია
კონგოს ღრმული

კონგოს ღრმული — 300—500 მეტრი სიმაღლის მქონე მოსწორებული ღრმული (დიამეტრი დაახლოებით 1000 კმ) ცენტრალური აფრიკაში. გარშემორტყმულია საფეხურიანი პლატოებით და ზეგნებით; შეესაბამება აფრიკის ფილაქნის სინეკლიზას. მისი ნიადაგი დრენირებულია მდინარე კონგოს მიერ.
მცენარეულობა: ხშირი ნოტიო მარადმწვანე და მარადმწვანე-ფოთლოვანი ტროპიკული ტყეების მთლიანი საფარი.
გეოგრაფია
ფართობი შეადგენს დაახლოებით 1 მილიონ კმ²-ს; მისი სიგრძე ჩრდილოეთიდან სამხრეთამდე და დასავლეთიდან აღმოსავლეთამდე შეადგენს დაახლოებით 1000 კმ-ს. მთავარი მდინარეა — კონგო (ლუალაბა), რომელსაც აქვს მრავალრიცხოვანი შენაკადები — ლომამი, ჩუაპა, უბანგი, კასაი (კვა). ღრმულის ტერიტორიაზე ასევე არსებობს ბევრი ტბა და ჭაობი.
გეოლოგია
სტრუქტურული თვალსაზრისით კონგოს ღრმული შეესაბამება აფრიკის ფილაქნის სინეკლიზას, რომელიც ჩამოყალიბდა პრეკამბრიულ პერიოდში. ფილაქნის ფარისებული ფუნდამენტის მიწისქვეშა (500—1000 მეტრზე მეტ სიღრმეზე) შვერილი ყოფს სინეკლიზას ორ ღრმულად — ჩრდილოეთის და სამხრეთის, რომლის ცენტრალურ ნაწილში ფუნდამენტი ღრმავდება 3000 მეტრზე მეტ სიღრმეზე. სინეკლიზა აგებულია პროტეროზოური, პალეოზოური და მეზოზოური პერიოდების დანალექი ქანების ძლიერი ფენებით, რომლის ზედაპირი დაფარულია შედარებით უფრო სუსტი ფხვიერი კაინოზოური პერიოდის დანალექი ქანებით.
რელიეფი
კონგოს ღრმული ხასიათდება სართულოვანი აგებულებით. ყველაზე უფრო დაბალი (300—400 მეტრი) და ახალგაზრდა (ჰოლოცენის) სართულს ქმნიან მრავალრიცხოვანი მდინარეების ფართე, ყველაზე უფრო დაჭაობებული ჭალისებური ხეობები, რომლებიც ჩაედინებიან ღრმულის ცენტრალურ ნაწილში ერთიან ბრტყელ, პერიოდულად წყლით დაფარულ ალუვიურ ვაკეში. უფრო მაღლა აღინიშნება ზეგნის კიდეებიდან ამოწეული ანთროპოგენური ტერასების და პლიოცენ-მეოთხეული სისტემის ტერასისებური პლატოს რამდენიმე დონე ჩრდილოეთით და დასავლეთით 500 მეტრზე მეტი და სამხრეთით და აღმოსავლეთით 1000 მეტრზე მეტი სიმაღლით.
კლიმატი
თვის საშუალო ტემპერატურაა 23-25°-დან 26-21°С-მდე, ნალექების წლიური ჯამი 1500—2000 მმ და მეტი.
სქოლიო
აფრიკის გეოლოგია
დეცებალუსი

დეცებალუსი (დ. I საუკუნე — გ. 106) — დაკიის მეფე 87-106 წლებში. არსებობს მოსაზრება, რომ დეცებალუსი არის არა საკუთარი სახელი, არამედ ტიტული.
86 წელს დაიპყრო მეზია. რომის იმპერატორმა დომიციანემ 87 წელს ტავისი არმია გააგზავნა დაკიაში. დეცებალუსმა იმპერატორის არმია დაამარცხა. 88 წელს რომის იმპერიის ახალი რაზმები დაიძრნენ დაკიისკენ. გადამწყვეტი ბრძოლა გაიმართა ტრანსილვანიაში. დეცებალუსთან რომის იმპერატორმა დადო საზავო ხელშეკრულება, რომელიც საკმაოდ დამამცირებელი იყო რომაელთათვის.
101-102 და 105-106 წლებში ებრძოდა ტრაიანეს. პირველი ლაშქრობის შემდეგ დეცებალუსმა საკმაოდ არასასარგებლო ვითარებაში ითხოვა ზავი. დეცებალუსს მოუწია დაკიაში არსებული თავდაცვითი ნაგებობების დანგრევა. მისი საგარეო პოლიტიკაც რომის დაქვემდებარებაში გადავიდა. 105 წელს მეორედ შეიჭრა ტრაიანე დაკიაში. მიზეზად დეცებალუსის მხრიდან არსებული ხელშეკრულების დარღვევა გამოიყენა. დეცებალუსი მათთან ბრძოლაში დაიჭრა და ტყვედ ჩავარდნის შიშით თავი მოიკლა. წარმატებული ლაშქრობის შემდეგ ტრაიანემ რომში სვეტი აღმართა.
დაკიის მმართველები
გარდაცვლილი 106
Liparit III Dadiani

Liparit III Dadiani (died c. 1658) was Prince of Mingrelia, of the House of Dadiani, from 1657 until being deposed in 1658.
Liparit III Dadiani's brief tenure took place against the background of renewed anarchy in western Georgian principalities. A son of the blinded Mingrelian prince Iese, Liparit succeeded on the death of his paternal uncle, the dynamic and imperious Levan II Dadiani, in 1657. Liparit's succession was opposed by his relative Vameq Lipartiani. Vameq, lord of Salipartiano, secured support of King Alexander III of Imereti for his cause, but had to concede the border territory Levan had seized from Imereti as well as much of Levan Dadiani's treasury and several Mingrelian noblemen as hostages. In turn, Liparit requested aid from King Rostom of Kartli and the Ottoman pasha of Akhaltsikhe.
At the decisive battle of Bandza in June 1658, Liparit and his half-brother and ally, Kaikhosro I Gurieli, Prince of Guria, were decisively defeated by Vameq and his Imeretian allies. Liparit's Kartlian auxiliaries were taken prisoner and had to be ransomed. Liparit himself fled to Constantinople, where he soon died. Vameq was confirmed as Prince of Mingrelia and Alexander restored Imereti's hegemony of western Georgia.
References
1658 deaths
House of Dadiani
17th-century people from Georgia (country)
ფუძისანგელოზის ჯვარი

ფუძისანგელოზის ჯვარი — საკულტო ძეგლი დუშეთის მუნიციპალიტეტის სოფლების - უკანახოსა და უბანს შორის, მთის ფერდობზე, ტყეში. სალოცავში შედის დარბაზი, საკოდე, საქვაბე და ეკლესია. დარბაზი ნატეხი ქვის მშრალი წყობით ნაშენი, გეგმით ოთხკუთხა ნაგებობაა, რომლის ჩრდილო ნაწილი ფერდობშია შეჭრილი. სამხრეთიდან „დარბაზის კარია“ - ხელოვნურად ამაღლებული და მოსწორებული ადგილი. შესასვლელი დასავლეთ კედლის სამხრეთ კიდეშია გაჭრილი. სათავსის შუაში გადახურვის გასამაგრებლად ხის ბოძია დადგმული. იქვე მოწყობილია კერა. კედლების გასწვრივ ქვებზე შედგმული ფიცრის სკამებია. ჩრდილო, აღმოსავლეთ და დასავლეთ კედლებში თაროებია. ჩრდილო-აღმოსავლეთ კუთხეში საკოდეში გასასვლელი კარია. დარბაზი ნათდება სამხრეთ კედელში გაჭრილი სარკმლით. გადახურულია ორფერდა სახურავით. დარბაზზე ჩრდილო-აღმოსავლეთიდან მიდგმულია საკოდე. ეს არის გეგმით ოთხკუთა ნაგებობა, რომლის კედლები რიყის ქვის მშრალი წყობითაა ამოყვანილი. შესასვლელი დარბაზიდან აქვს. სამხრეთ კედელში სარკმელია გაჭრილი. გადახურულია თუნუქის ორფერდა სახურავით. ეკლესია დარბაზიდან ჩრდილო-აღმოსავლეთითაა. იგი გეგმით ოთხკუთხაა, ნაგებია ნატეხი ქვის მშრალი წყობით და ორივე მხრიდან შელესილია კირით. შესასვლელი სამხრეთიდან აქვს. ეკლესია უაფსიდოა, აღმოსავლეთით, კედლის ღერძზე, სწორკუთხა სარკმელია გაჭრილი. სარკმლის ქვეშ ოთხკუთხა ტრაპეზია. გადახურულია თუნუქის ორფერდა სახურავით. ეკლესიას სამხრეთიდან მიშენებული აქვს ორფერდასახურავიანი საზარე - ნატეხი ქვის მშრალი წყობით ამოყვანილი ორი კედელი, რომელთა შორის გადებულ ხის ძელზე ზარი კიდია. საქვაბე ეკლესიის დასავლეთითაა, ნაგებია ფიქლის მშრალი წყობით. გეგმით ოთხკუთხაა. სწორკუთხა შესასვლელი ჩრდილოეთიდან აქვს, რომლის წინაც მოწყობილია საქვაბის კარი - ხელოვნურად ამაღლებული და მოსწორებული ადგილი. სათავსის აღმოსავლეთ კედლის გასწვრივ ხის სკამი დგას. სამხრეთ-აღმოსავლეთ კუთხეში კერაა გამართული. შენობა გადახურულია ფიქლის ცალფერდა სახურავით.
ლიტერატურა
დუშეთის მუნიციპალიტეტის არქიტექტურული ძეგლები
პოლილოგი

პოლილოგი — საუბარი რამდენიმე პირს შორის. ის არსებითად, დიალოგის გართულებული ფორმაა. დიალოგის თვისებები — რეპლიკებს შორის მჭიდრო კავშირი, სპონტანურობა და სხვ. — ნათლად ვლინდება პოლილოგშიც.
იხილეთ აგრეთვე
დიალოგი
მონოლოგი
რიტორიკა
კომუნიკაცია
პერდიზისი

პერდიზისი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1 000 მეტრზე. მიეკუთვნება მინას-ჟერაისის შტატის ტრიანგულუ-მინეირუ-ი-ალტუ-პარანაიბის მეზორეგიონს. შედის ეკონომიკურ-სტატისტიკურ მიკრორეგიონ არაშის შემადგენლობაში.
2010 წლის მონაცემებით, მოსახლეობა 14 404 ადამიანს შეადგენდა, მოსახლეობის სიმჭიდროვე 5.88 კმ²-ზე. ფართობი 2 450 815 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
Ꚏ̆

Ꚏ̆, ꚏ̆ — გაფართოებული კირილური დამწერლობის ასო, წარმოადგენს კირილური ასო „Ꚏ“-სა და დიაკრიტიკული ნიშანის ბრევისის ერთობლიობას. გამოიყენება კირილური დამწერლობის ზოგიერთ ენაში.
კოდების ცხრილი
აღნიშნული გრაფემა ასევე წარმოადგენს, გრაფემის, „Ꚏ“-სა და „ბრევისი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
კირილური ასოები
Belaturricula turrita

Belaturricula turrita is a species of sea snail, a marine gastropod mollusk in the family Borsoniidae.
There are two subspecies :
Belaturricula turrita multispiralis Dell, 1990
Belaturricula turrita turrita (Strebel, 1908): represented as Belaturricula turrita (Strebel, 1908)
Description
The length of the shell varies between 25 mm and 60 mm.
Distribution
This marine species occurs in the Antarctic waters of the Scotia Sea and off the South Shetlands, South Georgia and South Sandwich Islands
References
Strebel, H., 1908. Die Gastropoden (mit Ausnahme de nackten Opisthobranchier). Wissenschaftliche Ergebnisse der Schwedischen Süd-polar-Expedition 1901–1903, 6 (1):1–111, 6 pls.
Bouchet P., Kantor Yu.I., Sysoev A. & Puillandre N. (2011) A new operational classification of the Conoidea. Journal of Molluscan Studies 77: 273–308.
Kantor, Yuri I., Myroslaw G. Harasewych, and Nicolas Puillandre. "A critical review of Antarctic Conoidea (Neogastropoda)." Molluscan Research 36.3 (2016): 153–206.
External links
Antarctic Invertebrates : Belaturricula turrita; accessed : 13 August 2011
Schiaparelli, Stefano, Anne-Nina Lörz, and Riccardo Cattaneo-Vietti. "Diversity and distribution of mollusc assemblages on the Victoria Land coast and the Balleny Islands, Ross Sea, Antarctica." Antarctic Science 18.04 (2006): 615–631
turrita
Gastropods described in 1908
ხახერეუერე

ხახერეუერე — ძველი ეგვიპტის მეფე (ფარაონი) მეთოთხმეტე დინასტიიდან, რომელიც მეფობდა მეორე გარდამავალი პერიოდის დროს. ხახერეუერე დაახლოებით ძვ.წ. 1705 წლისთვის მეფობდა, უცნობია თუ რამდენ ხანს იმეფა მან, როდის დაიწყო ან როდის დასრულდა მისი მმართველობა.
რესურსები ინტერნეტში
ეგვიპტის მეთოთხმეტე დინასტია
მეთოთხმეტე დინასტიის ფარაონები
ეგვიპტის ფარაონები
ეგვიპტის მეთოთხმეტე დინასტიის ფარაონები
Leucosyrinx claviforma

Leucosyrinx claviforma — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ქვის კუნძულის სასახლე

ქვის კუნძულის სასახლე — ეკატერინე II-ის რეზიდენცია. მდებარეობს ქვის კუნძულის სამხრეთ-დასავლეთით, სანქტ-პეტერბურგში. სასახლე წარმოადგენს ფედერალური მნიშვნელობის არქიტექტურული ღირებულების ძეგლს.
არქიტექტურა
სასახლე მიეკუთვნება ნეოკლასიკურ ნაგებობას, რომელიც აშენდა 1770 წელს ეკატერინე II-ის დაკვეტით ვაჟისთვის, პავლესათვის. შენობას გააჩნია ექვსი სვეტი. მშენებლობა იური ფელტენის ზედამხედველობის ქვეშ მიმდინარეობდა. სასახლის ინტერიერი, რომელიც გამოირჩევა საუცხოო დეკორით, სვეტებითა და თაღებით, ვინჩენცო ბრენამ დააპროექტა. ბაღის განახლებაზე პასუხისმგებელი იყო ჟან ფრანსუა თომას დე ტომონი.
ისტორია
სასახლის ყველაზე ცნობილი მფლობელი იყო ალექსანდრე I. მისი გარდაცვალების შემდეგ სასახლე, გადაეცა მის ძმას მიხეილს, შემდეგ კი მის ქვრივს ელენასა და მათ ქალიშვილს, ეკატერინეს.
პეტერბურგში მდებარე სხვა იმპერიულ სასახლეებთან ერთად, ქვის კუნძულის სასახლე არის მსოფლიო მემკვიდრეობის ძეგლთა სიაში შესული. ამჟამად, იგი ქალაქის სტუმრებისათვის დაკეტილია, რადგან სასახლეში მიმდინარეობს სარესტავრაციო სამუშაოები.
სასახლის პარკში განთავსებულია ქვის კუნძულის თეატრი, რომელიც 40 დღეში აშენდა. ნაგებობა ფელტენის პროექტით ააგეს, რომელმაც ახლოდმდებარე სანქტ-პეტერბურგის იოანე ნათლისმცემლის შობის ეკლესიაც დააპროექტა, სადაც ალექსანდრე პუშკინს ორივე შვილი ჰყავდა მონათლული. 1770-იანი წლების ეკლესია, რუსეთისთვის საკმაოდ უჩვეულო სტილით გამოირჩევა, რომელიც გოთური სტილითაა აშენებული.
რეკომენდირებული ლიტერატურა
Витязева В. А. Дворец на острове в излучине Невы // Белые ночи. Л., 1985 г.
Витязева В. А. Каменный остров. — Л.: Лениздат, 1991 г.
Калюжная А. Д. Петербургская сторона. — СПб.: Остров, 2007. — С. 207—209. — 240 с. — ISBN 978-5-94500-032-2.
რესურსები ინტერნეტში
Татьяна Лиханова «Сергей Иванов сдал дворец без боя (Экс-министр обороны и губернатор Петербурга оставили военнослужащих без санатория)» // Новая газета в Санкт-Петербурге, декабрь 2007 года
Санаторий военных летчиков теперь резиденция Валентины Матвиенко
სქოლიო
სანქტ-პეტერბურგის კულტურული მემკვიდრეობის ფედერალური ობიექტები
კონსტანტინ ჩაიკინი

კონსტანტინ ჩაიკინი (დ. 15 (27) მაისი 1889 წ., მოსკოვი — 27 აპრილი 1938 წ., დასახვრეტი პოლიგონი „კომუნარკა“) — რუსი სწავლული-აღმოსავლეთმცოდნე, ირანისტი, ლინგვისტი და მთარგმნელი.
ცხოვრება და აკადემიური გზა
კონსტანტინ ჩაიკინი დაიბადა ვაჭართა ფენაში გასული გლეხის ოჯახში. დაამთავრა კომერციული სასწავლებელი, რომლის დამთავრების შემდეგ, 1911 წელს შევიდა მოსკოვის უნივერსიტეტის იურიდიულ ფაკულტეტზე.
1912 წელს გადავიდა ლაზარევის აღმოსავლურ ენათა ინსტიტუტში, სადაც შეისწავლა ფარსი და სპარსული ლიტერატურა აგაფანგელ კრიმსკოის ხელმძღვანელობით.
1916 წელს დაამთავრა აღმოსავლურ ენათა ინსტიტუტი, სადაც სადიპლომო ნაშრომთან ერთად წარმოადგინა აბდ ალ-რაჰმან ნურ ალ-დინ იბნ აჰმად ჯამის პოემის „სალამან და აბსალი“-ს თარგმანი. კონსტანტინ ჩაიკინი იმავე წელს კათედრაზე დატოვეს დისერტაციის მოსამზადებლად.
1918 წელს ხელმძღვანელობდა ინსტიტუტის ბიბლიოთეკას.
1921—1926 წლებში მუშაობდა მთარგმნელად ირანში, საბჭოთა კავშირის სრულუფლებიან წარმომადგენლობაში, ამავდროულად ეწეოდა კვლევით სამუშაოს აბუ-ლ ფარაჯა რუნის პოეზიაზე, ხოლო პოეტის შემოქმედების კვლევა 1927 წელს დაასრულა და ფარსიზე გამოსცა პოეტის ლექსების წიგნებთან ერთად ქალაქ თეირანში.
1927 წელს დაბრუნდა მოსკოვში, სადაც მოსკოვის აღმოსვალეთმცოდნეობის ინსტიტუტში ასწავლიდა, ცოტა ხნით პარალელურად მუშაობდა აღმოსავლეთის მშრომელთა კომუნისტურ უნივერსიტეტშიც.
1928 წელს გამოაქვეყნა სახელმძღვანელო „უახლესი სპარსული ლიტერატურის მოკლე ნარკვევი“, ასევე საადის „ბუსთან“-ისა და აბდ-ორ-რაჰმან ჯამის „ბეხერესთან“-ის („გაზაფხულის ბაღი“) რუსული თარგმანები.
მუშაობდა „სპარსულ-რუსულ ლექსიკონსა“ და „სპარსული ენის განმარტებით ლექსიკონზე“.
დაპატიმრებული იქნა 1938 წლის 21 თებერვალს. 1938 წლის 27 აპრილს საბჭოთა კავშირის უმაღლესი სასამართლოს სამხედრო კოლეგიის მიერ მიესაჯა დახვრეტა შპიონაჟში ბრალდების გამო. დახვრეტილ იქნა იმავე დღეს.
კონსტანტინ ჩაიკინი რებილიტირებულ იქნა 1957 წლის 18 ივლისს.
რესურსები ინტერნეტში
კონსტანტინ ჩაიკინის ბიოგრაფია საიტზე „მოსკოვის უნივერსიტეტის პოეტები“
ირანისტიკა
რუსი აღმოსავლეთმცოდნეები
რუსი ენათმეცნიერები
რუსი ფილოლოგები
რუსი მთარგმნელები
სპარსული ენა
დაბადებული 1889
დაბადებული 15 მაისი
საბჭოთა კავშირის რეპრესიების მსხვერპლნი